CELEX: 32010D0176
Language: bg
Date: 2010-03-19 00:00:00
Title: 2010/176/ЕС: Решение на Комисията от 19 март 2010 година за изтегляне напред на датата на плащане на втория транш от помощта за преструктуриране, отпусната за пазарната 2009/2010 година съгласно Регламент (ЕО) № 320/2006 на Съвета (нотифицирано под номер C(2010) 1710)

24.3.2010   
            
            
               BG
            
            
               Официален вестник на Европейския съюз
            
            
               L 77/54
            
         РЕШЕНИЕ НА КОМИСИЯТА
   от 19 март 2010 година
   за изтегляне напред на датата на плащане на втория транш от помощта за преструктуриране, отпусната за пазарната 2009/2010 година съгласно Регламент (ЕО) № 320/2006 на Съвета
   (нотифицирано под номер C(2010) 1710)
   (2010/176/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 320/2006 на Съвета от 20 февруари 2006 г. за установяване на временна схема за преструктуриране на захарната индустрия в Общността и за изменение на Регламент (ЕО) № 1290/2005 относно финансиране на Общата селскостопанска политика (1), и по-специално член 10, параграф 5 от него,
   като има предвид, че:
   
               (1)
            
            
               С член 10, параграф 5 от Регламент (ЕО) № 320/2006 се разрешава на Комисията да определи по-ранни дати за плащане на помощта, отпусната съгласно временната схема за преструктуриране на захарната индустрия, създадена по силата на посочения регламент.
            
         
               (2)
            
            
               Тъй като необходимите финансови средства са налични във фонда за преструктуриране, посочен в член 1 от Регламент (ЕО) № 320/2006, на държавите-членки следва да бъде дадена възможността да изтеглят напред датата на плащане на втория транш от помощта за преструктуриране, отпусната за пазарната 2009/2010 година на предприятия, производители и лица, сключили договори за предоставяне на селскостопански машини, които са се отказали от квотата си от 1 октомври 2009 г. до датата на плащане на първия транш,
            
         ПРИЕ НАСТОЯЩОТО РЕШЕНИЕ:
   Член 1
   Чрез дерогация от член 10, параграф 4 от Регламент (ЕО) № 320/2006 държавите-членки могат да изплатят с един транш 100 % от помощта за преструктуриране, предвидена в член 3 от посочения регламент за пазарната 2009/2010 година. В такъв случай плащането е дължимо през юни 2010 година.
   До 31 март 2010 г. държавите-членки информират Комисията дали искат да се възползват от възможността, предвидена в първа алинея.
   Член 2
   Адресати на настоящото решение са държавите-членки.
   
      Съставено в Брюксел на 19 март 2010 година.
      
         
            За Комисията
         
         Dacian CIOLOŞ
         
            Член на Комисията
         
      
   
   
      (1)  ОВ L 58, 28.2.2006 г., стр. 42.